Baba Vida

**Baba Vida** () Vidinen, Bulgariako ipar-mendebaldean, dagoen Erdi Aroko gotorlekua da, eta inguruko erakargarri turistiko nagusia. Bi harresi nagusi eta lau dorrez osatuta dago, eta herrialdeko ondo kontserbatutako Erdi Aroko gaztelu bakarra dela uste da.

Gotorlekuaren eraikuntza X . mendean hasi zen, erromatarren gotorleku-dorre bat zegoen lekuan. Baba Vida gotorlekua kondaira bati lotuta dago, honen arabera, Vidin gobernatzen zuen  errege batek hiru alaba izan zituen: Vida, Kula eta Gamza. Hil aurretik, bere erresuma hiruretan zatitu zuen. Bidak, handienak, Vidin eta Karpatoen iparraldeko lurrak jaso zituen, Kulari Zaječar eman zitzaion eta Timok harana, Gamzak Moraviaren mendebaldeko lurrak gobernatu zituen. Gamza eta Kula alkoholiko noble eta bortitzekin esposatu ziren arren, Vida ezkongabe geratu zen eta gotorlekua bere hirian eraiki zuen. Gazteluaren izenak "Vida amona" esan nahi du, nahiz eta **Babini Vidini kuli** izenez ere ezagutzen den (bulgarieraz: Бабини Видини кули), eta "Vida amonaren dorreak" esan nahi du.

Baba Vida Vidin-en defentsa-instalazio nagusia izan zen Erdi Aroan, eta Bulgariako ipar-mendebaldeko gotorleku garrantzitsuena izan zen. Bizantziar setioa jasan zuen Baba Vidak, Basilio II.aren indarren aldetik zortzi hilabete iraun zuena, baina Ivan Sracimirren agintaldian suntsitu eta berriro eraiki zuten, honek bere hiriburu bezala erabili zuelarik. 1365 eta 1369 artean, gotorlekua hungariarren esku egon zen. Luis I.a Hungariakoaren indarrek bat-batean eraso zioten Vidini, baina hilabeteak eman zituen Baba Vida konkistatzen. 1369an, Ivan Sracimirrek bere kapitalaren gaineko kontrola berreskuratu ahal izan zuen, hungariar monarkiaren menpe jarri behar izan bazuen ere. 

1388an, otomandarrek Sracimirreko lurrak inbaditu zituzten eta euren basailu bihurtu zuten. 1396an, Segismundo Hungariako erregeak zuzendutako gurutzada antiotomandarrekin bat egin zuen, bere baliabideak gurutzatuen esku jarriz. Gurutzada Nikopoliseko gudu tamalgarrian amaitu zen, Nikopolen, Bulgarian, otomandarrek Sracimirreko domeinu gehienak hartu zituztelarik handik gutxira, 1397an.

Gotorlekuak zeregin garrantzitsua izan zuen Bulgariako Gobernu otomandarrean, armategi eta kartzela bezala balio izan zuelarik. XVIII. mendearen amaieraz geroztik ez zen berriro erabili defentsarako.

Gaur egun, Baba Vida gotorleku-museoa da, eta bertan gordetzen dira bere historiari buruzko aurkikuntzak eta beste datu batzuk. Erakarpen turistiko ezaguna denez, gotorlekua jatorrizko itxurara eraberritu zuten.100 gune turistiko nazionaletako bat da.

## Galeria 

Fitxategi:Baba_Vida_Klearchos_4.jpg|link=Archivo:Baba_Vida_Klearchos_4.jpg
Fitxategi:Baba_Vida_E2.JPG|link=Archivo:Baba_Vida_E2.JPG
Fitxategi:Baba_Vida_E11.JPG|link=Archivo:Baba_Vida_E11.JPG
Fitxategi:Baba_Vida_E10.JPG|link=Archivo:Baba_Vida_E10.JPG
Fitxategi:Baba_Vida_E12.JPG|link=Archivo:Baba_Vida_E12.JPG
Fitxategi:Baba_Vida_E9.JPG|link=Archivo:Baba_Vida_E9.JPG
Fitxategi:Baba_Vida_E18.JPG|link=Archivo:Baba_Vida_E18.JPG
Fitxategi:Baba_Vida_E7.JPG|link=Archivo:Baba_Vida_E7.JPG
Fitxategi:Baba_Vida_Fortress_-_Museum2.jpg|link=Archivo:Baba_Vida_Fortress_-_Museum2.jpg

## Erreferentziak 
## Kanpo estekak 
* Website sobre Baba Vida .
* Baba Vida Vidin-Info.
* Baba Vida Travel.Pop.bg.